คลอดลูกได้2เดือนมีก้อนออกมาตรงช่องคลอดมีมูกใสๆออกมาเกิดจากอะไรค่ะ
สวัสดีค่ะ ก้อนที่ช่องคลอด อาจเกิดจาก-ถุงน้ำของต่อมบาร์โธลินหรือต่อมบาร์โธลินมีการอักเสบ โดยต่อมบาร์โธลิน (Bartholin's gland) เป็นต่อมขนาดเล็กที่อยู่ตรงแคมใหญ่ทั้ง 2 ข้าง ซึ่งต่อมมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์-ถุงน้ำของต่อมผลิตไขมันที่อยู่ใต้ผิวหนังบริเวณอวัยวะเพศ-ถุงน้ำของช่องคลอดที่ยื่นลงมา-หูดหงอนไก่ จะคลำได้เป็นตุ่มก้อนที่ผิวมีลักษณะขรุขระ อาจพบหลายตำแหน่งหรือตำแหน่งเดียวก็ได้ เกิดจากการติดเชื้อไวรัส ซึ่งติดต่อจากการมีเพศสัมพันธ์-ภาวะมดลูกหรืออุ้งเชิงกรานหย่อน อาจเกิดจากการคลอดบุตรทางช่องคลอดมาหลายคน-ก้อนเนื้องอกและมะเร็งของอวัยวะเพศภายนอก แต่พบได้น้อยมากแนะนำพบแพทย์เพื่อตรวจร่างกายให้ได้การวินิจฉัยที่แน่นอนในระหว่างนี้ไม่ไปบีบหรือคลำก้อนเองบ่อยๆ ใช้น้ำเปล่าทำความสะอาดอวัยวะเพศภายนอกได้ ไม่สวนล้างช่องคลอด งดการมีเพศสัมพันธ์ไปก่อน งดยกของหนักหากก้อนมีขนาดโตขึ้น หรือทำให้เกิดอาการเจ็บ ปวดมาก ควรรีบไปพบแพทย์